Source: http://www.ulpianus.sk/blog/namiesto-pondelkovej-porady-prehlad-4.-10.-marec-2019/
Timestamp: 2019-03-22 23:10:09+00:00
Document Index: 6539817

Matched Legal Cases: ['§ 120', 'čl. 1', 'čl. 12', 'čl. 13', 'čl. 46', 'čl. 47', 'čl. 48', 'čl. 6', 'čl. 13', 'čl. 8', 'čl. 47', '§ 52', 'čl. 1', 'čl. 12', 'čl. 13', 'čl. 46', 'čl. 47', 'čl. 48', 'čl. 6', 'čl. 13', 'čl. 8', 'čl. 47', 'súd ']

Namiesto pondelkovej porady (prehľad 4. – 10. marec 2019) | Ulpianus - interaktívne právnické komentáre
Out of Space, Voodoo People, No good (Start the dance) či Firestarter predstavovali nezabudnuteľnú kulisu mojej mladosti, podobnú ako tvorila odchádzajúca búrka s bleskami fenoménu The Prodigy pri jeho vystúpení na Pohode v roku 2005 (viem len z počutia).
Nie každý pozná song Their Law s epickým „Fuck 'em and their law“. Išlo o manifest nihilizmu popierajúci všetky právne pravidlá, alebo o výkrik typu „iba ja som sebe pánom“. Nech sa páči, text na posúdenie:
Neviem, čo by povedali hudobní prípadne literárni kritici, no z právnického hľadiska musím konštatovať, že text má neusporiadanú systematiku a málo odbornej terminológie, je však dostatočne abstraktný respektíve málo kazuistický. Významov môže byť naozaj viac a to chce interpretáciu.
Pomôže historický výklad. Vskutku je za týmto textom kus práva. V roku 1994 bol vo Veľkej Británii prijatý Criminal Justice and Public Order Act 1994, ktorý okrem iného obmedzoval rave - parties, čo viedlo k odporu časti (dotknutej) verejnosti. The Prodigy naservírovali v hudobnej podobe jasné stanovisko.
Kultové exhibície Keitha Flinta už budeme vidieť len zo záznamu. Energia, ktorú jeho celý zjav vyžaroval prezrádzala, že išlo o rozorvanú dušu (trouble starter, twisted firestarter). Vždy sa pri takýchto typoch zvykne dodávať, že v skutočnosti veľmi citlivú.
Keith, veríme, že si našiel večný vnútorný pokoj.
4. marec 2019 62/2019 Z. z.
Zákon, ktorým sa mení a dopĺňa zákon č. 124/1992 Zb. o Vojenskej polícii v znení neskorších predpisov
4. marec 2019 63/2019 Z. z.
Zákon, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov
4. marec 2019 64/2019 Z. z.
Zákon o sprístupňovaní strelných zbraní a streliva na civilné použitie na trhu
4. marec 2019 65/2019 Z. z.
Zákon, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov
4. marec 2019 66/2019 Z. z.
Ústavný zákon, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z.
5. marec 2019 67/2019 Z. z.
Oznámenie Ministerstva zahraničných vecí a európskych záležitostí Slovenskej republiky o zmene určenia ústredných orgánov depozitárovi Dohovoru o právomoci, rozhodnom práve, uznávaní a výkone a spolupráci v oblasti rodičovských práv a povinností a opatrení na ochranu dieťaťa z 19. októbra 1996
5. marec 2019 68/2019 Z. z.
Oznámenie Národnej banky Slovenska o vydaní pamätných euromincí v nominálnej hodnote 2 eurá pri príležitosti 100. výročia úmrtia Milana Rastislava Štefánika
5. marec 2019 69/2019 Z. z.
Oznámenie Národnej banky Slovenska o vydaní strieborných zberateľských euromincí v nominálnej hodnote 10 eur pri príležitosti 100. výročia úmrtia Milana Rastislava Štefánika
6. marec 2019 70/2019 Z. z.
Nález Ústavného súdu Slovenskej republiky sp. zn. PL. ÚS 8/2016 z 12. decembra 2018 vo veci vyslovenia nesúladu § 120 ods. 2 zákona č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov s čl. 1 ods. 1, čl. 12 ods. 1 a 2 a čl. 13 ods. 4 v spojení s čl. 46 ods. 1 a 2, čl. 47 ods. 3 a čl. 48 ods. 2 Ústavy Slovenskej republiky, čl. 6 ods. 1, čl. 13 v spojení s čl. 8 ods. 1 Dohovoru o ochrane ľudských práv a základných slobôd a čl. 47 Charty základných práv Európskej únie a nesúladu § 52 ods. 2 zákona č. 480/2002 Z. z. o azyle a o zmene a doplnení niektorých zákonov v znení neskorších predpisov s čl. 1 ods. 1, čl. 12 ods. 1 a 2 a čl. 13 ods. 4 v spojení s čl. 46 ods. 1 a 2, čl. 47 ods. 3 a čl. 48 ods. 2 Ústavy Slovenskej republiky, čl. 6 ods. 1, čl. 13 v spojení s čl. 8 ods. 1 Dohovoru o ochrane ľudských práv a základných slobôd a čl. 47 Charty základných práv Európskej únie
7. marec 2019 71/2019 Z. z.
Vyhláška Úradu jadrového dozoru Slovenskej republiky, ktorou sa mení a dopĺňa vyhláška Úradu jadrového dozoru Slovenskej republiky č. 33/2012 Z. z. o pravidelnom, komplexnom a systematickom hodnotení jadrovej bezpečnosti jadrových zariadení v znení vyhlášky č. 106/2016 Z. z.
7. marec 2019 72/2019 Z. z.
Vyhláška Úradu pre normalizáciu, metrológiu a skúšobníctvo Slovenskej republiky, ktorou sa ustanovujú podrobnosti o základných požiadavkách, postupoch posudzovania zhody a spôsobe označovania strelnej zbrane a streliva na civilné použitie
7. marec 2019 73/2019 Z. z.
Vyhláška Ministerstva zdravotníctva Slovenskej republiky, ktorou sa mení a dopĺňa vyhláška Ministerstva zdravotníctva Slovenskej republiky č. 266/2012 Z. z., ktorou sa ustanovujú podrobnosti o výpočte indexu rizika nákladov
7. marec 2019 74/2019 Z. z.
Vyhláška Ministerstva zdravotníctva Slovenskej republiky o kritériách a spôsobe hodnotenia sústavného vzdelávania zdravotníckeho pracovníka
Zatiaľ čo u nás Ústavný súd funguje v núdzovom režim, pozrime sa na zaujímavé rozhodnutia českých ústavných sudcov
ÚS ČR: Od pacienta nemožno spravodlivo žiadať, aby v priebehu liečby hodnotil ustálenie svojho zdravotného stavu (najpravo.sk)
Rozhodčí řízení: Částečná neplatnost ujednání o určení rozhodců nepůsobí neplatnost celé rozhodčí doložky (epravo.cz)